All Elite Wrestling

All Elite Wrestling (AEW) – amerikiečių profesionalių imtynių organizacija, kurios būstinė yra Džeksonvilyje, Floridoje. Tai antra pagal dydį profesionalių imtynių organizacija pasaulyje (po WWE).

2019 m. AEW įkūrė Tony Khan ir profesionalūs imtynininkai Kenny Omega, Cody Rhodes, Matt ir Nick Jackson po sėkmingo nepriklausomo imtynių renginio „All In“ 2018 m. Organizacijos imtynininkai daugiausia pasirodo dviejose savaitinėse televizijos laidose „Dynamite“ ir „Collision“, taip pat mokamuose renginiuose (PPV). AEW programos transliuojamos 220 teritorijose 50 kalbų.

Kaip ir kitos profesionalių imtynių organizacijos, AEW neorganizuoja tikrų sporto rungtynių, o pramogines, iš anksto suplanuotas rungtynes, kurių metu vyksta pagal scenarijų parengtos, iš dalies choreografuotos kovos. Kovose dažnai atliekami judesiai, kurie, jei atlikti netinkamai, gali sukelti rimtus sužalojimus ar net mirtį.
 Istorija 

 Įkūrimas (2017–2019 m.) 
2017 m. gegužės mėn. profesionalių imtynių žurnalistas Dave Meltzer pastebėjo, kad amerikiečių imtynių organizacija „Ring of Honor“ (ROH) nesugebėjo parduoti 10 000 bilietų į imtynių renginį. Tiek bilietų parduoti nesugebėjo nė viena JAV imtynių organizacija nuo 1999 m., kai žlugo pagrindinė WWE konkurentė „World Championship Wrestling“ (WCW). Į šį komentarą atsakė imtynininkai Cody Rhodes ir The Young Bucks (Matt Jackson ir Nick Jackson), kurie tuo metu buvo ROH žvaigždės ir geri draugai tiek imtynių ringe, tiek už jo ribų, kaip Bullet Club grupės nariai. Jie surengė nepriklausomą profesionalių imtynių renginį „All In“ 2018 m. rugsėjį, kuriame dalyvavo imtynininkai iš ROH ir kitų organizacijų. Bilietai į renginį buvo išparduoti per 30 minučių, o tai buvo didžiausia auditorija, susirinkusi į profesionalių imtynių šou Jungtinėse Valstijose, kurį nuo 1993 m. organizavo ir rengė su WWE ar WCW nesusiję renginių organizatoriai. Renginyje dalyvavo 11 263 žmonės. Jo sėkmė sukėlė daug spekuliacijų internete, kad Rhodes ir The Young Bucks išplės savo ambicijas ir įkurs savo profesionalių imtynių organizaciją arba surengs antrą „All In“ renginį. Pranešama, kad televizijos pramonės atstovai taip pat buvo labai sužavėti šou.

2018 m. lapkričio 5 d. Džeksonvilyje, Floridoje, buvo užregistruoti keli prekių ženklai, kurie nurodė „All Elite Wrestling“ veiklos pradžią. 2018 m. gruodį Cody Rhodes, The Young Bucks ir keletas kitų imtynininkų paliko ROH. Oficialus pranešimas apie AEW įkūrimą paskelbtas 2019 m. sausio 1 d. Pranešime taip pat paskelbta apie „Double or Nothing“ – AEW inauguracinį renginį ir „All In“ tęsinį.

2019 m. sausio 2 d. Cody Rhodes ir The Young Bucks oficialiai pasirašė sutartį kaip imtynininkai ir AEW viceprezidentai, o verslininkas Tony Khan buvo paskelbtas kompanijos prezidentu. 2019 m. sausio–vasario mėnesiais AEW paskelbė, jog sudarė kontraktus su daugeliu imtynininkų, tarp kurių – Chris Jericho, Adam Page, Maxwell Jacob Friedman, Pac, Britt Baker, Christopher Daniels, Pentagón Jr., Rey Fénix, Trent Beretta ir kiti. Svarbiausias pasirašytas kontraktas buvo su Kenny Omega. Jis pasirašė sutartį ne tik kaip imtynininkas, bet ir kaip ketvirtasis viceprezidentas.

 Ankstyvoji istorija ir debiutas TNT kanale (2019–2020 m.) 
2019 m. gegužės 25 d. surengtas pirmasis „pay-per-view“ (PPV) AEW renginys – „Double or Nothing“. Vyko „MGM Grand Garden Arena“ arenoje Paradaiso mieste, Nevados valstijoje. Jame debiutavo Jon Moxley, anksčiau WWE kompanijoje žinomas kaip Dean Ambrose, o profesionalių imtynių legenda Bret Hart pristatė AEW pasaulio čempiono titulą. Vasarą AEW surengė dar du renginius: birželį – „Fyter Fest“, o liepą – „Fight for the Fallen“.

2019 m. rugpjūčio 31 d. AEW surengė antrąjį PPV renginį – „All Out“. Renginio metu pristatytas AEW moterų pasaulio čempionės titulas, o pagrindinėje kovoje Chris Jericho įveikė „Hangman“ Adam Page ir tapo pirmuoju AEW pasaulio čempionu. Spalio 2 d. TNT kanale debiutavo pirmoji AEW savaitinė laida „Dynamite“, kurios vidutinis žiūrovų skaičius siekė 1,409 mln. Prieš ir po serijų buvo filmuojamos kovos, kurios transliuojamos „AEW Dark“ laidoje kitą antradienį AEW „YouTube“ kanale. Lapkričio 9 d. surengė trečiąjį PPV renginį – „Full Gear“. Pagrindinėje kovoje Jon Moxley nugalėjo Kenny Omega nesankcionuotoje „Lights Out“ kovoje.

2020 m. sausio 15 d. „WarnerMedia“ ir AEW paskelbė apie 175 mln. JAV dolerių vertės sutarties pratęsimą dėl „Dynamite“ transliavimo TNT kanale iki 2023 m. ir apie tai, kad AEW pradės transliuoti antrą savaitinę televizijos laidą, kuri vėliau buvo pavadinta „AEW Rampage“ ir bus transliuojama penktadienio vakarais.

 COVID-19 pandemijos padariniai (2020–2021 m.) 
2020 m. kovo mėnesį, kai buvo paskelbta apie kitų sporto renginių atšaukimą ir atidėjimą, AEW pradėjo jausti COVID-19 pandemijos poveikį. Tų metų „Double or Nothing“ turėjo vykti gegužės 23 d., tačiau balandžio 8 d. „MGM Grand Garden Arena“ paskelbė, kad dėl pandemijos atšaukia visus renginius iki gegužės 31 d. Keletą mėnesių AEW renginiuose žiūrovams nebuvo leidžiama dalyvauti. Rugpjūčio mėnesį arenose buvo leista užpildyti iki 10 procentų vietų.
miniatiūra|2019–2023 m. naudotas logotipas.|250x250px
2020 m. lapkričio 10 d. bendrovė paskelbė apie savo kompiuterinių žaidimų prekės ženklą „AEW Games“. AEW atskleidė, jog yra kuriami trys žaidimai: „AEW Casino: Double or Nothing“ ir „AEW Elite GM“ mobiliesiems įrenginiams bei „AEW Fight Forever“, kurią kūrė buvę „WWE 2K“ kūrėjai „Yuke's“.

2021 m. gegužės mėnesį vykusio „Double or Nothing“ metu salė buvo užpildyta iki maksimalios talpos, todėl tai buvo pirmas kartas nuo 2020 m. kovo mėnesio, kai AEW surengė pilnai žiūrovų užpildytą renginį.

 Grįžimas prie normos ir ROH įsigijimas (2021–2022 m.) 
Birželio mėnesį AEW paskelbė, jog rugsėjo 22 d. „Dynamite“ laida bus speciali laida, pavadinta „Grand Slam“, ir bus AEW debiutas Niujorke, mieste, kuris pirmiausia žinomas kaip WWE teritorija, taip pat pirmasis jų renginys, surengtas stadione. Šis renginys taip pat tapo labiausiai lankomu AEW renginiu, kurį arenoje stebėjo daugiau nei 20 000 žiūrovų.

2021 m. rugpjūčio 20 d. CM Punk prisijungė prie AEW. Tai buvo Punk grįžimas į profesionalių imtynių ringą po to, kai 2014 m. paliko WWE.
miniatiūra|Pirmasis AEW pasaulio čempionas Chris Jericho 2019 m.|241x241px
2022 m. kovo 2 d. „Dynamite“ laidoje Tony Khan paskelbė, kad iš „Sinclair Broadcast Group“ įsigijo „Ring of Honor“ (ROH), įskaitant jos prekės ženklo turtą, intelektinę nuosavybę ir vaizdo įrašų biblioteką. Kovo 6 d., po „Revolution“ renginio, žiniasklaidos konferencijoje Khan atskleidė, kad galiausiai planuoja ROH valdyti atskirai nuo AEW, taip pat nurodė, kad ROH galėtų būti naudojama kaip AEW imtynininkų rengimo kompanija. Gegužės 4 d. ROH pardavimas oficialiai užbaigtas.

 Renginių plėtra (2022–dabar) 
Po 2022 m. „All Out“ PPV renginio tuometinis AEW pasaulio čempionas CM Punk pasinaudojo po PPV surengta spaudos konferencija, kad išreikštų nepasitenkinimą keliais organizacijos nariais, tarp jų Colt Cabana, Adam Page bei AEW viceprezidentais Kenny Omega ir The Young Bucks. Vėliau paaiškėjo, kad Punk ir jo draugas Ace Steel susimušė su Omega, Young Bucks ir Christopher Daniels, kai The Young Bucks ir Omega įsiveržė į CM Punk rūbinę. Fanai ir žurnalistai šį incidentą pavadino „Brawl Out“. Po šio incidento visi jo dalyviai buvo suspenduoti, iš Omega ir The Young Bucks atimtas AEW pasaulio trijulių čempionų titulas, o iš Punk atimtas AEW pasaulio čempiono titulas.

2023 m. gegužės 17 d. AEW paskelbė apie trečią savaitinę televizijos laidą pavadinimu „AEW Collision“, kurios pirmojoje serijoje CM Punk grįžo į kompaniją. 2023 m. birželio mėn. po kelerių metų kūrimo išleistas „AEW Fight Forever“ žaidimas.

2023 m. rugpjūčio mėn. surengtas „All In“ Vemblio stadione – stadione renginį stebėjo 72 265 žiūrovai, todėl tai tapo vienu iš labiausiai lankomų renginių profesionalių imtynių istorijoje. Šis renginys taip pat yra svarbus tuo, kad tai buvo paskutinis CM Punk pasirodymas AEW, nes jis buvo atleistas iš po konflikto užkulisiuose su Jack Perry; Perry taip pat buvo suspenduotas neribotam laikui.

Pasibaigus „All In“ renginiui Londone, AEW pranešė, kad 2024 m. rugpjūčio 25 d. grįš į Vemblio stadioną, o bilietai į renginį parduodami nuo 2023 m. gruodžio 1 d. Renginyje debiutavo buvęs WWE imtynininkas Ricochet, į ringą sugrįžo britų imtynininkė Jamie Hayter, kuri nuo 2023 m. gegužės buvo traumuota, ir pasirodė vienas iš geriausių visų laikų imtynininkų – Sting.

2024 m. spalio 2 d. AEW ir „Warner Bros. Discovery“ (WBD) paskelbė apie daugiametės sutarties pratęsimą.

 Laidos 
Televizijos laidos
 Laida   Išleidimo data  Kanalas  AEW Dynamite  2019 m. spalio 2 d. – dabar  TBS ir HBO Max AEW Collision  2023 m. birželio 17 d. – dabar  TNT ir HBO Max Internetinės laidos
 Laida   Išleidimo data  Kanalas  Pastabos AEW Unrestricted  2020 m. vasario 24 d. – dabar  YouTube  Pateikiami interviu su AEW imtynininkais, kuriuos veda Tony Schiavone, Will Washington ir Aubrey Edwards. Hey! (EW)  2022 m. kovo 13 d. – dabar  YouTube  RJ City vedami interviu su AEW imtynininkais. AEW Stories  2023 m. liepos 25 d. – dabar  YouTube Atskirų AEW imtynininkų istorijos, pasakojamos interviu ir užkulisiuose. AEW Timelines  2023 m. rugpjūčio 1 d. – dabar  YouTube  Pateikiami svarbiausi AEW istorijos momentai, kovas ir imtynininkai.

Buvusios laidos
 Laida  Išleidimo data  Kanalas  Pastabos AEW Dark  2019 m. spalio 8 d. – 2023 m. balandžio 25 d.  YouTube  Internetinė laida, kurioje rodomos „Universal Studios Florida“ įrašytos kovos. AEW Dark: Elevation  2021 m. kovo 15 d. – 2023 m. balandžio 24 d.  YouTube  Internetinė laida, kurioje rodomos netransliuotos „Dynamite“ kovos, kuriose dalyvavo AEW ir nepriklausomi imtynininkai. AEW All Access  2023 m. kovo 29 d. – gegužės 10 d.  TBS Realybės šou, kuriame rodomos užkulisinės scenos. Johnny Loves Taya  2024 m. vasario 14 d. – balandžio 17 d.  YouTube  Realybės šou, kuriame dalyvavo John Morrison ir Taya Valkyrie. TNT Overdrive  2024 m. rugpjūčio 10–31 d.  TNT Klipų šou, kurį pristatė įvairūs AEW imtynininkai. AEW Rampage  2021 m. rugpjūčio 13 d. – 2024 m. gruodžio 27 d.  TNT Netransliuotos „Dynamite“ ir „Collision“ kovos.AEW Battle of the Belts2022 m. sausio 8 d. – 2024 m. spalio 17 d.TNTTelevizijos specialiosios laidos, kuriose dalyvavo AEW ir ROH imtynininkai.

 Partnerystės 
AEW yra sudariusi partnerystės sutartis su organizacijomis visame pasaulyje. Be to, kadangi Tony Khan yra AEW ir Ring of Honor (ROH) savininkas, AEW imtynininkai dažnai pasirodo ROH ir atvirkščiai.
Netrukus po įkūrimo 2019 m. pradžioje AEW sudarė partnerystės sutartis su Meksikos „Lucha Libre AAA Worldwide“ (AAA) ir Kinijos „Oriental Wrestling Entertainment“ (OWE) organizacijomis. 2020 m. gruodį pradėjo bendradarbiauti su „Impact Wrestling“, o AEW pasaulio čempionas Kenny Omega pasirodė „Impact!“ laidoje. Omega galiausiai laimėjo „Impact“ pasaulio čempiono titulą. 2021 m. spalio mėn. AEW ir „Impact Wrestling“ bendradarbiavimas baigėsi po „Bound for Glory“ renginio.

2021 m. vasario 3 d., per „Beach Break“ laidą , AEW pradėjo bendradarbiauti su „New Japan Pro-Wrestling“ (NJPW). Po daugiau nei metų, 2022 m. balandžio 20 d. „Dynamite“ laidoje paskelbta, kad AEW ir NJPW susitarė bendrai rengti PPV renginį „AEW×NJPW: Forbidden Door“, kuris vyko birželio 26 d. Čikagos „United Center“ arenoje. Renginys sulaukė didžiulio pasisekimo, o 2023 m. birželio 25 d. Toronte, „Scotiabank Arena“ arenoje, buvo surengtas renginio tęsinys.

2022 m. kovo 20 d., per Japonijos „DDT Pro-Wrestling“ (DDT) renginį, buvo paskelbta, kad AEW užmezgė partnerystės ryšius su DDT ir „Tokyo Joshi Pro-Wrestling“ (TJPW), pagal kuriuos abiejų organizacijų imtynininkai pasirodys AEW renginiuose. 2023 m. spalio 13 d. AEW paskelbė apie bendradarbiavimą su Meksikos „Consejo Mundial de Lucha Libre“ (CMLL) bendrove.

 Imtynininkų kontraktai 
AEW su dauguma savo talentų sudaro išskirtines sutartis, pagal kurias jie gali pasirodyti tik AEW programose ir renginiuose (įskaitant ROH) arba AEW patvirtintuose nepriklausomuose renginiuose; be to, leidžia periodiškai pasirodyti imtynininkams ir asmenybėms iš partnerių, įskaitant Japonijos „New Japan Pro-Wrestling“ (NJPW), „DDT Pro-Wrestling“ (DDT), „Tokyo Joshi Pro-Wrestling“ (TJPW), „Pro Wrestling Noah“ ir „World Wonder Ring Stardom“, taip pat Meksikos „Consejo Mundial de Lucha Libre“ (CMLL).

Bendrovė dažnai pasirašo sutartis su tarptautiniais imtynininkais ir,AEW: 5 game-changing moves that could take AEW closer to WWE after signing new WBD deal Sportskeeda kaip pranešama, siūlo atlyginimus, kurie gerokai viršija pramonės normą, dažnai tiesiogiai konkuruodama su WWE. Palyginti aukšti atlyginimai, kaip pranešama, turėjo įtakos pramonei, padidindami profesionalių imtynininkų derybines galias.

 Čempionai 
 Dabartiniai čempionai 
Čempiono titulas Dabartinis (-iai) čempionas (-ai)Laimėjimo dataRenginysAnkstesnis čempionas AEW pasaulio čempiono titulas 133x133px MJF 2025 m. gruodžio 27 d. Worlds End (2025) Samoa Joe AEW moterų pasaulio čempionės titulas 150x150px Kris Statlander 2025 m. rugsėjo 21 d. All Out (2025) Toni Storm AEW kontinentinis čempiono titulas 133x133px Jon Moxley 2025 m. gruodžio 27 d. Worlds End (2025) Kazuchika Okada AEW tarptautinis čempiono titulas 100px Kazuchika Okada 2025 m. liepos 12 d. All In (2025) Kenny Omega AEW TNT čempiono titulas 137x137px Tommaso Ciampa 2026 m. sausio 31 d. Collision Mark Briscoe AEW TBS čempionės titulas 100px Willow Nightingale 2025 m. gruodžio 31 d. New Year's Smash Mercedes MonéAEW nacionalinis čempiono titulas133x133pxRicochet2025 m. lapkričio 22 d.Full Gear (2025)laisvas

 Komandinių kovų čempionai 
Čempiono titulas Dabartinis (-iai) čempionas (-ai)Laimėjimo dataRenginysAnkstesnis čempionas AEW pasaulio komandinių kovų čempionų titulas 100x100px FTR(Cash Wheeler ir Dax Harwood) 2025 m. lapkričio 22 d. Full Gear (2025) Brodido(Brody King ir Bandido) AEW pasaulio trijulių čempionų titulas 100px100px100px „Hangman“ Adam Page ir JetSpeed(Kevin Knight ir Mike Bailey) 2026 m. sausio 14 d. Collision The Opps(Samoa Joe, Powerhouse Hobbs ir Katsuyori Shibata)

 Išnašos 

Kategorija:Profesionalios imtynės
Kategorija:JAV organizacijos